PREDKLADACIA SPRÁVA
 
Vedúci Úradu vlády Slovenskej republiky predkladá na rokovanie vlády Slovenskej republiky návrh zmien a  doplnení Legislatívnych pravidiel vlády Slovenskej republiky a návrh na doplnenie Smernice na prípravu a predkladanie materiálov na rokovanie vlády Slovenskej republiky. Na základe poznatkov z aplikačnej praxe sa navrhuje precizovať ustanovenie upravujúce zaraďovanie materiálov do programu rokovania vlády k materiálom predkladaným s neodstráneným rozporom na úrovni podpredsedu vlády, ministra alebo vedúceho úradu vlády, a to tak, že o ich zaradení bude rozhodovať predseda vlády.

	Návrh zmien a  doplnení Legislatívnych pravidiel vlády Slovenskej republiky a návrh na doplnenie Smernice na prípravu a predkladanie materiálov na rokovanie vlády Slovenskej republiky sú v súlade s Ústavou Slovenskej republiky, ústavnými zákonmi, nálezmi ústavného súdu, medzinárodnými zmluvami, ktorými je Slovenská republika viazaná a zákonmi a súčasne sú v súlade s právom Európskej únie.
 
Predkladané návrhy nemajú vplyv na rozpočet verejnej  správy, podnikateľské prostredie, sociálne vplyvy, vplyvy na životné prostredie,  informatizáciu spoločnosti a na služby verejnej správy pre občana.

